О Т Ч Е Т

За дейността на НЧ „Н.Й.Вапцаров – 1898” с.Ковачица през 2022 г.

Народно читалище „Н.Й.Вапцаров – 1898” с.Ковачица, община Лом има регистрация в Министерството на културата и съдебна регистрация. Управлява се от настоятелство и има 52 членове. Читалището не разполага със собствена сграда.

 Финансирането на дейността на читалището се извършва съгласно регламентирана държавна субсидия. За 2022 год. – 6188 лв. Разпределението на средствата се извърши от Комисия за разпределяне на субсидията назначена от кмета на общината г-н Гаврилов, в която участваха всички читалищни секретари.

 Финансирането със средства от бюджета на Община Лом за дейности на народните читалища се извърши съгласно Решение на Общински съвет Лом и сключен договор с кмета на Община Лом. Одобрената сума за 2022 год. беше в размер на 1620 лв.

 Сумата от държавната субсидия 6188 лв. е изразходена за изплащане на заплати и осигуровки. Представен е финансов отчет в Община Лом.

 Допълващата субсидия по Решение на ОбС Лом беше преведена на два пъти – през месец август 2022 год. – 810 лв. и през месец декември 2022 г. – 810 лв. Средствата са изразходени за провеждане на мероприятия включени в културния календар, честване на официалните и традиционни местни празници.

 Преведена ни е и сума в размер на 4429 лв. от рента на земеделска земя.

 Тържествено бяха отпразнувани датите:

„Бабин ден” – ден на родилната помощ и празничен обяд.

 Честване деня на лозаря – Трифон Зарезан на 14 февруари с ритуално зарязване на лоза и празничен обяд.Проведен беше конкурс за най-добро вино.

 С литературно-музикална програма бяха отбелязани 149 год. от гибелта на Апостола Васил Левски.

 За 1 март беше организирана изложба на мартеници.

Тържествено отпразнуване на 3ти март пред паметника намиращ се на разклона за с.Станево.

На 1 юни 2022 г. беше отпразнуван Деня на детето с участието на аниматори.

 През летните месеци беше организирана Лятна занималня за децата от селото.

 На 27.08.2022 г. се проведе традиционния събор на селото с участието на певицата Бойка Дангова.

 На 15.09.2022 год. на първокласниците бяха раздадени ученически принадлежности.

 На всички деца на възраст от 0 до 6 години бяха подарени играчки от Дядо Коледа и Снежанка по домовете

 По случай Коледа и Нова година беше организиран конкурс „Коледа у дома“ и коледна картичка.На всички участници бяха раздадени награди.

 Към читалището на територията на с.Ковачица функционира библиотека, разположена в помещение от 40 кв.м. в административната сграда общинска собственост.През 2022 г. беше сключен договор с Община Лом за ползване салона на административната сграда за провеждане на мероприятия на читалището за 10 години.

В салона за жителите на селото бяха прожектирани филмите „Време разделно“,“Козият рог“,“Осъдени души“и „Орисия“.Книжният фонд на читалищната библиотека разполага с 6391 тома.Броят на читателите е 62. Повечето от читателите са деца до 14 годишна възраст- 25. Читателският интерес е към детската художествена литература и художествената литература.

 През месец октомври по традиция се проведе седмица на маратон на четенето. Библиотеката беше посетена от учениците от ОУ „Св.Св.Кирил и Методий” и голямата група на ЦДГ „Здравец” с. Ковачица. Учениците от горните класове четоха приказки на малките и децата от детската градина.

 Председател НЧ : пп /И.М.Милисеева-Благоева“